காஜாங் பரவல் இணைப்பு விரைவுச்சாலை

காஜாங் பரவல் இணைப்பு விரைவுச்சாலை அல்லது காஜாங் சில்க் நெடுஞ்சாலை  (SILK) (மலாய்; Sistem Lingkaran-Lebuhraya Kajang; ஆங்கிலம்: Kajang Dispersal Link Expressway அல்லது Kajang SILK Highway; சீனம்: 加影外环公路) என்பது மலேசியா, சிலாங்கூர், காஜாங் நகரில் போக்குவரத்துப் பயன்பாட்டை பரவலாக்கி ஒழுங்குபடுத்துவதற்காக கட்டப்பட்ட ஒரு விரைவுச் சாலை ஆகும்.

37 கிமீ (23 மைல்) நீளமுள்ள இந்த விரைவுச் சாலை, காஜாங் நகர மையத்தைத் தவிர்த்துச் செல்ல உதவுகிறது. இந்தச் சாலை காஜாங் நகரின் மிக முக்கிய சுற்றுச் சாலையாகவும் பயன்படுகிறது.

காஜாங் பரவல் இணைப்பு விரைவுச்சாலையின் கிலோமீட்டர் 0, செரி கெம்பாங்கானுக்கு அருகிலுள்ள மைன்ஸ் பரிமாற்றச் சாலையில் அமைந்துள்ளது.

வரலாறு

காஜாங் பரவல் இணைப்பு விரைவுச்சாலை முன்பு காஜாங்-பூச்சோங் சாலை (Jalan Kajang–Puchong) மற்றும் பாலக்கோங் 3211 சாலை என்று அழைக்கப்பட்டது. காஜாங் நகர மையத்தில் போக்குவரத்து நெரிசல்கள் ஏற்பட்டதே இந்த விரைவுச்சாலை கட்டப்படுவதற்கு முக்கிய காரணமாக அமைந்தது. கட்டுமானப் பணிகள் 2002-இல் தொடங்கின. இந்த விரைவுச்சாலை 2003-இல் நிறைவடைந்து 15 சூன் 2004-இல் செயல்படத் தொடங்கியது.

கூறுகள்
காஜாங் பரவல் இணைப்பு விரைவுச்சாலை இரவில் முழுமையாக ஒளிரும் மற்றும் 11 பல-நிலை பரிமாற்றச் சாலைகளைக் கொண்டுள்ளது. இந்த விரைவுச்சாலை, தொட்டு செல் (Touch 'n Go) அட்டைகள் அல்லது திறன் அட்டைகள் (SmartTAG) எனும் கட்டண முறைகளைப் பயன்படுத்துகிறது.

காஜாங் பரவல் இணைப்பு விரைவுச்சாலையில் கணினிமயமாக்கப்பட்ட போக்குவரத்து தகவல் காட்சி; கண்காணிப்பு அமைப்பு முறைமை பயன்படுத்தப்படுகிறது; மற்றும் 24 மணி நேர நெடுஞ்சாலை காவல் கண்காணிப்புப் பணிகளும் உள்ளன. அத்துடன் இந்த விரைவுச்சாலையில் 24 மணி நேர ஆபத்து அவசர உதவிகளும் வழங்கப்படுகின்றன.

சுங்கக் கட்டணங்கள்

பிரிவுவாகனங்களின் வகைகட்டணம்(RM)0விசையுந்துகள்இலவசம்12 அச்சுகள் மற்றும் 3 அல்லது 4 சக்கரங்கள் கொண்ட வாகனங்கள் (வாடகை உந்து தவிர)RM 1.6022 அச்சுகள் மற்றும் 6 சக்கரங்கள் கொண்ட வாகனங்கள் (பேருந்து தவிரRM 3.6033 அல்லது அதற்கு மேற்பட்ட அச்சுகளைக் கொண்ட வாகனங்கள்RM 5.404வாடகை உந்துகள் RM 0.805பேருந்துகள்RM 0.90

மேற்கோள்கள்

வெளி இணைப்புகள்
Kajang Dispersal Link Expressway (Kajang SILK) 

பகுப்பு:கோலாலம்பூர் சாலைகள்
பகுப்பு:மலேசியாவில் உள்ள சாலைகள்
பகுப்பு:மலேசிய விரைவுச்சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்